《和桃巷吏部用鄙韵三首 其一》
宋代·林希逸

人间波浪胜扬澜，对镜知公有达观。晚喜骑驴半山去，早曾立达万人看。

平头八秩身逾健，信手千诗兴未阑。应笑溪翁耽贝叶，但寻破寺访丰干。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。